Gør dig fri af selvhjælpstyranniet | Fredensborg Bibliotekerne
Forside: Et bedre jeg
Gør dig fri af selvhjælpstyranniet
Marianne Power har skrevet en morsom og lærerig bog om, hvad det er, selvhjælpsbøger kan eller ikke kan.
Jeg er sådan en irriterende person, der godt kan grine lidt af andre menneskers mystiske sundhedskure og new age-livsstilsomvæltninger. Spis varieret, lad være med at ryge, lad være med at sidde stille hele dagen, er min opskrift på et nogenlunde sundt liv. Ingen kategoriske forbud eller påbud. Ingen ekstremer til den ene eller anden side. Så da jeg læste om Marianne Powers opgør med selvhjælpskulturen i sin bog ”Et bedre jeg”, tænkte jeg, at det var nok lige vand på min mølle, så den måtte jeg læse.
Bogen er i korte træk forfatterens test af 10 forskellige selvhjælpsbøger såsom ”The secret” og ”Syv gode vaner” og andre mere eller mindre absurde metoder til at opnå lykken, kærligheden, et godt liv, eller hvad det nu er, vi stræber efter. Hun går til sagen med et åbent sind og et ægte ønske om at forbedre sit liv og sin sindstilstand. Men det går selvfølgelig ikke helt, som selvhjælpsbøgerne ellers lover.
Det lyder alt sammen meget underholdende og morsomt, og det er det også ofte, men det er faktisk også en overraskende alvorlig bog. Jeg kunne personligt aldrig tage disse selvhjælpskure så seriøst, som Marianne Power gjorde det under sit eksperiment, men det, at hun var i stand til det, gør kun bogen mere interessant og lærerig. Marianne Powers konklusioner er da heller ikke fuldstændig entydige, hvilket gjorde min egen tilgang til emnet en smule mere nuanceret. Jeg fik dog de fleste af mine fordomme bekræftet, og det jo altid dejligt. Så hvis du er lidt på samme måde som mig – eller hvis du vil gøre dig fri af selvhjælpsafhængighed - er denne bog et virkelig herligt stykke læsning.
Samtalesaloner på Nivå Bibliotek
I februar og marts bliver der endnu engang åbnet op for de populære samtalesaloner på Nivå Bibliotek.
Aarhus Universitet streamer videnskab til biblioteket
Fredensborg Bibliotekerne er klar til endnu en sæson med videnskabelige foredrag streamet live fra Aarhus Universitet.
Foredrag om de psykiske reaktioner ved kræft
Den 6. februar kan patienter, pårørende og andre interesserede høre et foredrag på Fredensborg Bibliotek om angst, depression og stress i forbindelse med kræft.
Fredensborg Bibliotekerne deltager i stort forskningsprojekt
Fra 2019-2022 deltager Fredensborg Bibliotekerne i det store forskningsprojekt DELTAG, som er et samarbejde med Kulturhusene i Danmark og Aarhus Universitet.
Få hjælp, hygge og fællesskab på biblioteket
Fredensborg Bibliotekerne er klar med en ny sæson med slægtsforskning, håndarbejde, it-hjælp og meget andet.